## Opdateret MessagesDa.php.
Jeg har et spørgsmål, som måske slet ikke hører hjemme her. Jeg ved bare ikke, hvor jeg ellers skal stille det ...
Jeg har fra www.mediawiki.org hentet den nyeste version af softwaren, fordi jeg godt ville lege lidt med det. Efter installationen viser det sig desværre, at mange tekster stadig er på engelsk. Det skyldes, at filen MessagesDa.php ikke er opdateret. Den har kun 1300 linier og den engelske har langt over 2000. Da de tilsvarende tekster her på Wikipedia vises på dansk, så går jeg ud fra, at der må findes en nyere og mere omfattende version af filen. Er der nogen steder, hvor man kan få fat i den? -- 17. maj 2007 kl. 23:24 (CEST)
En lille tilføjelse. Jeg fandt denne side: . Her står der ganske rigtigt, at dansk kun er oversat til 51,86%. Kan det virkelig passe? Hvorfor er der så ingen engelske ord her på siden? -- 17. maj 2007 kl. 23:43 (CEST)
Vi oversætter teksterne løbende i MediaWiki navnerummet. Hvis du mener at de skal overflyttes til MessagesDa.php må du selv gå i gang og få den inkluderet på http://mediawiki.org -- 18. maj 2007 kl. 00:17 (CEST)
 Alle oversatte tekster i MediaWiki-navnerummet findes i databasedumpene af Wikipeda. Du kan evt. sortere de andre navnerum fra med et automatisk XML-redigeringsprogram og importere dem i din MediaWiki. 18. maj 2007 kl. 01:10 (CEST)
OK, tak for det. Herefter spurgte jeg hos oversætteren af den tyske version. Den står nemlig ved 100% på ovenstående side. Han forklarede, at det er et generelt problem for mange sprog. Metoden med et databasedump er teoretisk set mulig; men ofte vil det kræve efterbehandling og php-programmering. Det gælder f.eks., hvis der i filen står Wikipedia, i stedet for den variable SITENAME.
Af den årsag bestemte jeg mig til at opdatere den danske fil fra MediaWiki. Den er altså nu også på 100% og helt på højde med den engelske. Denne nye danske version kan nu hentes her: -- 23:29, 21. maj 2007 (CEST)
Det er ikke så smart at du har opdateret filen. Som du kan se på har det givet nogle uønskede bivirkninger. En så omfattende ændring bør ikke gennemføres uden at der er sagt god for det af nogle brugere der kender konsekvenserne. 
Det kan godt tænkes at der er fornuft i at få opdateret php-filen med de oversættelser der er lavet i MediaWiki-navnerummet, men i stedet for bare at opdatere og så reparere skaderne når man opdager dem, kunne man med fordel have brugt energi på at klargøre php-filen før den blev lagt op. Set i lyset af at baggrunden for din opdatering tilsyneladende er at du manglede danske tekster i en privat installation af mediawiki, virker det mildt sagt uheldigt at du vælger at rulle en opdatering ind uden at spørge først. -- 17:11, 24. maj 2007 (CEST)
 Det lykkedes tidligere på aftenen endelig at finde en, der kunne lægge den gamle meddelelsesfil tilbage. Den nye indeholdt for mange ændringer til at den umiddelbart kunne anvendes hos os, og burde aldrig have været lagt på serverne. Der arbejdes nu på at sammenskrive den nye og den gamle oversættelse, så ændringerne ikke blive så drastiske. En kort overgang var der problemer med at tilgå seneste ændringer, men det blev så vidt jeg har forstået løst ved at tømme en cache. - 24. maj 2007 kl. 22:49 (CEST)
